MUNICIPIULUI CRAIOVA

CONSILIUL LOCAL AL MUNICIPIULUI CRAIOVA



HOTĂRÂREA NR. 452
Consiliul Local al Municipiului Craiova întrunit în şedinţa ordinară din  data de 25.11.2010;


Având în vedere raportul nr.162075/2010 întocmit de Direcţia Patrimoniu prin care se propune repartizarea, în vederea închirierii, către Uniunea Naţională pentru Progresul României – Organizaţia Judeţeană Dolj, a spaţiului situat în municipiul Craiova, str. Mihail Kogălniceanu, nr.13, etaj şi mansardă(pod) şi rapoartele comisiilor de specialitate ale Consiliului Local al Municipiului Craiova nr.226, 227, 228, 229 şi 230/2010; 

           În conformitate cu prevederile Legii nr. 334/2006, republicată, privind finanţarea activităţilor partidelor politice şi a campaniilor electorale, Hotărârii Guvernului nr.310/2007 pentru actualizarea tarifului lunar al chiriei (lei/m2) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ-teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome şi Legii nr.241/2001 pentru aprobarea Ordonanţei de Urgenţă a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe;

   În temeiul art.36, alin.2, lit.c, art.45, alin.3 şi art.61, alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.
Se aprobă repartizarea, în vederea închirierii, către Uniunea Naţională pentru Progresul României – Organizaţia Judeţeană Dolj, pe o perioadă de 3 ani, a spaţiului în suprafaţă de 280,04 mp, format din etaj, mansardă şi acces dependinţe,  situat în municipiul Craiova, str. Mihail Kogălniceanu, nr.13, cu destinaţia de sediu, identificat conform anexei care face parte integrantă din prezentăa hotărâre. 

Art.2.
Primarul Municipiului Craiova, prin aparatul de specialitate: Serviciul Administraţie Publică Locală, Direcţia  Patrimoniu, Regia Autonomă de Administrare a Domeniului Public şi Fondului Locativ şi Uniunea Naţională pentru Progresul României – Organizaţia Judeţeană Dolj vor aduce la îndeplinire prevederile prezentei hotărâri.      

